సంపన్నులకే సకల అవకాశాలు..!
- ఆర్థిక అసమానతలు పెరగడం సరికాదు
- అందరికీ సమాన అవకాశాలుండాలి
- ఆర్‌బీఐ గవర్నర్‌ రఘురామ్‌ రాజన్‌
నోయిడా: సమాజంలో అంతకంతకు పెరుగుతున్న ఆర్థిక అసమానతలపై 'భారతీయ రిజర్వు బ్యాంక్‌' (ఆర్‌బీఐ) గవర్నర్‌ రఘురామ్‌ రాజన్‌ ఆవేదన వ్యక్తం చేశారు. శనివారం ఉత్తరప్రదేశ్‌లోని శివనాడార్‌ విశ్వవిద్యాలయం సాత్నకోత్సవంలో ఆయన మాట్లాడుతూ అభివృద్ధి చెందిన ఆర్థిక వ్యవస్థలతో సహా చాలా దేశాలలో సంపద కొందరి వద్దే కేంద్రీకృతం అవుతుండడం సబబు కాదని అభిప్రాయపడ్డారు. కొందరు వద్ద అధిక మొత్తంలో సంపద ఉంటుండడం.. మరికొందరు పూట గడవక అవస్థలు పడుతుండడం ఆలోచించాల్సి విషయమని అన్నారు. మెరుగైన చెల్లింపులు జరిపే ఉద్యోగాలలో కూడా సంపన్న కుటుంబాల వారికే ప్రాధాన్యం దక్కుతోందని నైపుణ్య లేమి కారణంగా చిన్నవారు వాటిని అందిపుచ్చుకోలేక వెనుకబాటుకు గురవతున్నారని విశ్లేషించారు. ఇదికూడా ఆర్థిక అసమానతలకు కారణామని పేర్కొన్నారు. దళితులకు వ్యాపారం చేసుకోనేందుకు తోడ్పాటునందించి ఆర్థికసాయం అందజేస్తే అది వారికి ఉన్నతికి ఎంతో ఉపయోగపడుతుందని వివరించారు. నేటికీ ఆర్థికంగా బాగా వున్నవారికే మార్కెట్‌లో సదుపాయాలు దక్కుతుండడం అసమానతలు పెరిగేందుకు కారణంగా నిలుస్తున్నాయని ఆయన ఆవేదన వ్యక్తం చేశారు. మంచి విద్య, ఆర్యోగం అందరికీ సమర్థవంతంగా అందేలా పని చేయాలని సూచించారు. ఏలాంటి మతం, జాతి, కులం అని భేదాభ్రిపాయం లేకుండా సమాన అవకాశాలు లభించేలా కృషి చేయాలని అభిప్రాయపడ్డారు.
మీ స్నేహితులకు రికమెండ్ చెయ్యండి